Gheorghe Dincă are câteva echimoze, dar în niciun caz coaste rupte, aşa cum a reclamat când a cerut certificat medico-legal. El a susţinut că a fost lovit cu bocancul în piept de către un poliţist.

Medicii de la IML, unde a fost adus acuzatul în dosarul crimelor de la Caracal, au stabilit că afirmaţiile acestuia privind loviturile puternice primite şi coastele rupte nu se confirmă.

Gheorghe Dincă este acum la Spitalul Penitenciarului Jilava.

Gheorghe Dincă, suspectul crimelor de la Caracal, a fost dus joi dimineață, în jurul orei 10:00, la sediul IML. După aproximativ o oră și jumătate, a fost scos din sediu.

Gheorghe Dincă a venit pentru a obține un certificat medico-legal, după ce a afirmat că în timpul perchezițiilor de la locuința sa a fost lovit cu bocancul de către un polițist și ar avea mai multe coaste rupte.

La IML sunt in analiză și probele ADN ridicate la percheziții din casa lui Gheorghe Dincă, cel care sustine ca le-a ucis pe Alexandra și Luiza. Anchetatorii încă nu au dovezi concrete in acest sens, de aceea rezultatele analizelor de la IML sunt extrem de importante.

Vineri, suspectul va fi supus testului cu aparatul poligraf.

Expertiza psihiatrică urmează să fie făcută, cel mai probabil, săptămâna viitoare.

Bărbatul a fost huiduit, joi dimineață, de către mai multe persoane prezente la sediul Institutului Național de Medicină Legală pentru diferite cazuri, fiind recunoscut de către aceștia în momentul transferului într-un alt corp de clădire din cadrul instituției.

Dincă a ajuns, miercuri, la Spitalul Penitenciarul Jilava. Dincă susține că, atunci când anchetatorii au decins la locuința lui pentru percheziții, l-au lovit cu picioarele atunci când l-au imobilizat.

Redactare: Georgiana Marina